
Biroul Permanent

al

Camerei  Deputaţilor


Vă înaintăm, alăturat, raportul suplimentar asupra  Proiectului de Lege privind aprobarea Ordonanţei de urgenţă a Guvernului nr. 20/2005 pentru modificarea şi completarea Ordonanţei Guvernului nr. 92/2003 privind Codul de procedură fiscală  trimis comisiei pentru examinare şi avizare în fond cu adresa P.L.-X nr. 56 din 1 martie 2005.
	PREŞEDINTE,

Mihai Tănăsescu




Parlamentul  României

[image: image1.png]FOMANIA




	Comisia pentru buget, finanţe şi bănci
	
	Bucureşti,   21.06.2005  

Nr. 22/ 296


RAPORT   SUPLIMENTAR
asupra Proiectului de Lege privind aprobarea

Ordonanţei Guvernului nr. 20/2005 pentru modificarea

şi completarea Ordonanţei Guvernului nr. 92/2003

privind Codul de procedură fiscală

Cu adresa nr. P.L.-X 56 din 1 martie 2005, Biroul Permanent conform art.89 din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu Proiectul de Lege privind aprobarea Ordonanţei Guvernului nr. 20/2005 pentru modificarea şi completarea Ordonanţei Guvernului nr. 92/2003 privind Codul de procedură fiscală.

În urma dezbaterilor din 7 iunie 2005, Comisia a înaintat Biroului Permanent al Camerei Deputaţilor raportul nr. 22/296 din 8 iunie 2005, care a fost înscris pe ordinea de zi a dezbaterilor în plenul Camerei Deputaţilor din data de 21 iunie 2005.

Plenul Camerei Deputaţilor în data de 21 iunie 2005 a retrimis pentru reexaminare Comisiei pentru buget , finanţe şi bănci, proiectul de act normativ sus menţionat.

În urma dezbaterilor din 21 iunie 2005, Comisia cu unanimitate de voturi , a hotărât să supună dezbaterii plenului Camerei Deputaţilor proiectul de lege cu amendamentele aduse prin raportul nr. 22/296 din 8 iunie 2005 inclusiv amendamentul din anexă la prezentul raport suplimentar.

                           PREŞEDINTE,                                              SECRETAR,

Mihai Tănăsescu                                        Drăguş Radu -Cătălin

 Întocmit,

                                                                                                           Onete Alexandru – consilier

                                                                                                  Ene Giorgiana- expert                                                          

                                                                                            Gica Rosu- expert

anexa 1

Amendamente admise

	
	Text iniţial
	FORMA ADOPTATA DE SENAT
	Text propus de comisie
	Motivare

	1
	
	
	Dupa art. 41 se introduce articolul. 411 cu următorul cuprins:

            Art. 411 Soluţia fiscală individuală anticipată şi acordul de preţ în avans

(1) Soluţia fiscală individuală anticipată este actul administrativ fiscal emis de Ministerul Finanţelor Publice în vederea soluţionării unei cereri a contribuabilului referitoare la reglementarea unor situaţii fiscale de fapt viitoare.

(2) Acordul de preţ în avans este actul administrativ fiscal emis de Ministerul Finanţelor Publice în vederea soluţionării unei cereri a contribuabilului referitoare la stabilirea condiţiilor şi modalităţilor în care urmează a fi determinate, pe parcursul unei perioade fixe de timp,
preţurile de transfer în cazul tranzacţiilor efectuate între persoane afiliate, astfel cum sunt definite în Legea nr. 571/2003 privind Codul fiscal, cu modificările şi completările ulterioare.

 (3) Soluţia fiscală individuală anticipată şi acordul de preţ în avans sunt opozabile şi obligatorii fată de organele fiscale numai dacă termenii şi condiţiile acestora au fost respectate de către contribuabil. 

(4) Procedura referitoare la obţinerea soluţiei fiscale individuale anticipate şi a acordului de preţ în avans va fi aprobată prin hotărâre a Guvernului.

(5) La data intrării în vigoare a prezentei legi se abrogă alineatele (5)-(8) ale art.6 din Legea nr. 571/2003 privind Codul fiscal, cu modificările si completările ulterioare. 


	- Se elimină incertitudinea prin sporirea predictibităţii tratamentului fiscal;
- Se asigură un mediu favorabil investitorilor , aceştia având posibilitatea de a previziona obligaţiile fiscale;
- Se creează oportunitatea atât pentru administraţia fiscală cât şi pentru contribuabil de a se consulta şi a coopera într-un spirit şi un mediu neconflictual;

- Se elimină posibilitatea ca agentul economic să fie supus dublei impozitări;

- Se evită o serie de verificări şi litigii costisitoare şi îndelungate pe probleme de preţuri de transfer, atât pentru contribuabil cât şi pentru organele fiscale.

